
USLUGA 
 IZRADE GODIŠNJEG IZVJEŠĆA O STANJU OKOLIŠA I PROVEDBI PROPISANIH MJERA PRAĆENJA STANJA OKOLIŠA ZA ZATVORENA I SANIRANA ODLAGALIŠTA NEOPASNOG OTPADA NA PODRUČJU GRADA OSIJEKA ZA 2026. 















				            GRAD OSIJEK

      				              OŽUJAK 2026.

1. PREDMET NABAVE

Predmet jednostavne nabave je usluga izrade godišnjeg izvješća o stanju okoliša i provedbi propisanih mjera s rezultatima praćenja stanja okoliša za zatvorena i sanirana odlagališta neopasnog otpada na području grada Osijeka za 2026. godinu sukladno važećim propisima i rješenju nadležnog tijela.
Ova usluga podrazumijeva provedbu propisanog monitoringa (program praćenja stanja okoliša) za sanirana i zatvorena  odlagališta na području grada Osijeka (“Sarvaš” i “Nemetin”) te izradu Godišnjeg izvješća o  stanju okoliša i provedbi propisanih mjera praćenja stanja okoliša za zatvoreno i sanirano odlagalište neopasnog otpada “Sarvaš”, Grad Osijek, za 2026. i izradu Godišnjeg izvješća o stanju okoliša i provedbi propisanih mjera praćenja stanja okoliša za zatvoreno i sanirano odlagalište neopasnog otpada “Nemetin”, Grad Osijek, za 2026. Usluga monitoringa i izrada godišnjeg izvješća se provodi zasebno za svako odlagalište.
Program praćenja stanja okoliša i godišnje izvješće izradit će se sukladno Zakonu o gospodarenju otpadom („Narodne novine“ broj 84/21.), Zakonu o zaštiti okoliša (“Narodne novine” 80/13., 153/13., 78/15., 12/18., 118/18.), Pravilnik o odlagalištima (“Narodne novine” broj 4/23.) i podzakonskim aktima proizašlim iz spomenutih Zakona te rješenjima o sanaciji i zatvaranju odlagališta nadležnih tijela.


2. OPSEG I SADRŽAJ USLUGE 

Program praćenja stanja okoliša za odlagalište “Sarvaš” provodit će se 30 godina od dana njegova zatvaranja, a sukladno izdanom Rješenju Ministarstva zaštite okoliša, prostornog uređenja i graditeljstva Klasa: UP-351-03/07-02/65, Ur.broj: 531-08-1-1-07/11-07-8 od 11. siječnja 2008. te Ispravkom Rješenja Klasa: UP-351-03/07-02/65, Ur.broj: 531-14-1-07-10-11 od 21. prosinca 2010.  i Rješenjem Ministarstva zaštite okoliša i energetike, KLASA: UP/I-351-03/18-09/29, URBROJ: 517-03-1-2-19-9 od 5. veljače 2019. godine. Detaljan program praćenja stanja okoliša dan je u Elaboratu zaštite okoliša u postupku ocjene o potrebi procjene utjecaja zahvata na okoliš – Sanacija i zatvaranja odlagališta komunalnog otpada ''Sarvaš'' – Faza 1. izrađen u kolovozu 2018.od strane ovlaštenika INSTITUT IGH, d.d., Zagreb. 
Program praćenja stanja okoliša za odlagalište “Nemetin” provodit će se 30 godina od dana njegova zatvaranja, a program praćenja definiran je Rješenjem Ministarstva zaštite okoliša, prostornog uređenja i graditeljstva Klasa: UP-351-03/06-02/123, Ur.broj: 531-08-3-1-DR/AK-07-10 od 30. siječnja 2007. i Rješenjem Ministarstva zaštite okoliša i energetike, KLASA: UP/I-351-03/17-08/383, URBROJ: 517-06-2-1-1-18-11 od 17. travnja 2018. godine. Detaljan program praćenja stanja okoliša dan je u Elaboratu zaštite okoliša u postupku ocjene o potrebi procjene utjecaja zahvata na okoliš – Izmjene zahvata sanacije i zatvaranja odlagališta komunalnog otpada ''Nemetin'' – Osijek, izrađen u siječnju 2018.od strane zajednice ovlaštenika Maxicon d.o.o. i INSTITUT IGH, d.d. iz Zagreba. 

Praćenje stanja okoliša na odlagalištu “Sarvaš” i odlagalištu “Nemetin” obuhvaća: 

· kontrolu meteoroloških parametara na odlagalištu otpada – prikupljanje meteoroloških podataka s najbliže meteorološke stanice državne meteorološke mreže jednom mjesečno (količina oborina, temperatura zraka, brzina i smjer vjetra, vlaga zraka i isparavanje) 
· mjerenje masene koncentracije odlagališnih plinova: metana, sumporovodika, ugljičnog dioksida, vodika  i kisika  na reprezentativnim mjestimau okolišu na saniranom tijelu odlagališta (2x godišnje)
· uzorkovanje i fizikalno kemijska analiza sastava oborinskih voda s tijela zatvorenog odlagališta, 1 mjerno mjesto (2 x godišnje),
· uzorkovanje i fizikalno kemijska analiza te mjerenje razine podzemne vode, 3 mjerna mjesta/piezometra (2 x godišnje),
· mjerenje visinskih pomaka na tijelu odlagališta tj. provjera slijeganja tijela odlagališta (1 x godišnje) te
· kontrolu provedbe propisanih mjera održavanja odlagališta od strane Naručitelja, 
· Izradu Godišnjeg izvješća o provedbi propisanog praćenja stanja okoliša za 2026., 
· potrebnu podršku pri predaji Izvješća nadležnim tijelima (PT2), 
· preporuke za daljnje održavanje u obliku posebnog poglavlja koji se izrađuje na temelju godišnjeg zapažanja provedbe praćenja stanja okoliša.

Nadležno upravno tijelo i Nositelj izrade je Grad Osijek, Upravni odjel za prostorno uređenje, graditeljstvo i zaštitu okoliša. 

Okvirni sadržaj dokumenta koji je predmet ove Ponude je sljedeći:
	1.
	Uvod

	
	1.1.
	Zakonski okvir

	
	1.2.
	Svrha dokumenta

	
	1.3.
	Metodologija izrade i struktura dokumenta

	2.
	Opći podaci

	
	2.1.
	Naziv odlagališta (opis lokacije odlagališta, površine i povijest odlaganja otpada)

	
	2.2.
	Sanacija i zatvaranje odlagališta (opis provedene sanacije)

	
	2.3.
	Podaci o Naručitelju

	3.
	Program praćenja stanja okoliša na odlagalištu 

	
	3.1.
	Opis propisanih mjera održavanja nakon zatvaranja odlagališta

	
	3.2.
	Opis propisanog Programa praćenja stanja okoliša nakon zatvaranja odlagališta

	4.
	Rezultati provedbe propisanih mjera održavanja  

	
	4.1.
	Provedba propisanih mjera održavanja

	5.
	Rezultati Programa praćenja stanja okoliša

	
	5.1.
	Meteorološki paramatri

	
	5.2.
	Mjerenje emisija odlagališnih plinova

	
	5.3.
	Uzorkovanje i analiza parametara oborinske vode

	
	5.4.
	Uzorkovanje i analiza parametara podzemne vode i mjerenje razine

	
	5.5.
	Praćenje slijeganja tijela odlagališta

	6.
	Prijedlog daljnjih mjera

	
	6.1.
	Utvrđeni problemi i nedostaci

	
	6.2.
	Preporuke za daljnje aktivnosti za provođenje mjera održavanja nakon zatvaranja odlagališta

	7.
	Zaključak (sažetak ocjene stanja odlagališta i preporuke za daljnje postupanje)

	8.
	Prilozi (izvješća o provedenim mjerenjima s jasno navedenim metodama i akreditacijskim statusom laboratorija)


	
Tijekom izrade dokumenta okvirni sadržaj se u dogovoru s Naručiteljem može mijenjati.


4. CILJ I OČEKIVANI REZULTATI

Cilj je provesti propisani monitoring te izraditi Godišnje izvješće o provedbi propisanih mjera praćenja stanja okoliša za zatvoreno i sanirano odlagalište neopasnog otpada “Sarvaš”, Grad Osijek, za 2026. te provesti propisani monitoring i izraditi Godišnje izvješće o provedbi propisanih mjera praćenja stanja okoliša za zatvoreno i sanirano odlagalište neopasnog otpada “Nemetin”, Grad Osijek, za 2026.  

Očekivani rezultati:

1. Proveden monitoring za oba  odlagališta („Sarvaš“ i „Nemetin“) 
2.  Izrađeno Godišnje izvješće o provedbi propisanih mjera praćenja stanja okoliša za zatvoreno i sanirano odlagalište neopasnog otpada “Sarvaš”, Grad Osijek, za 2026.
3. Izrađeno Godišnje izvješće o provedbi propisanih mjera praćenja stanja okoliša za zatvoreno i sanirano odlagalište neopasnog otpada “Nemetin”, Grad Osijek, za 2026.  


4.  OBVEZE NARUČITELJA

Naručitelj se obvezuje provoditi mjere održavanja odlagališta kako bi se navedeno uključilo u Godišnje izvješće te osigurati pristup odlagalištu i osobu za koordinaciju za potrebe provedbe obilaska, mjerenja i uzorkovanja. 
 
Naručitelj se obvezuje Izvršitelju dostaviti sve relevantne podatke i dokumente kojima raspolaže, kao i osigurati mogućnost njihovog korištenja za potrebe izrade ovog projektnog zadatka ukoliko su dokumenti u vlasništvu ili su izrađeni od strane drugih institucija. Naručitelj prihvaća izvršenje usluge u dobroj vjeri i ne preuzima na sebe nikakvu odgovornost za nezakonito postupanje Izvršitelja u korištenju tuđih uradaka.

5. OBVEZE IZVRŠITELJA 

Obveza Izvršitelja je provesti propisani monitoring i izraditi godišnja izvješća (za oba odlagališta) u skladu s pravilima struke, sukladno propisima koji uređuju predmetno područje i prema projektnom zadatku te izdanim rješenjima o sanaciji i zatvaranju odlagališta nadležnih tijela.

Izvršitelj je obvezan koristiti ovlašteni akreditirani laboratorij za provedbu analiza (uzorkovanje i analitičke metode) u skladu s važećim hrvatskim propisima. U slučaju da Izvršitelj nema vlastiti akreditirani laboratorij, obvezan je angažirati ovlašteni akreditirani laboratorij.
 
Izvršitelj je obvezan prihvatiti sve možebitne potrebe dorade sadržaja koje je izrađivač predao u određenom roku te izraditi konačnu verziju godišnjeg izvješća, pojedinačno za svako odlagalište (Sarvaš i Nemetin).
 
Vezano za izrađena godišnja izvješća Izvršitelj je odgovoran za istinitost i točnost podataka te stručnu utemeljenost i udovoljavanje propisanim odredbama zakonske regulative. Izvršitelj je obvezan pri provedbi monitoringa i izradi godišnjih izvješća za oba odlagališta koristiti najnovije, vjerodostojne i dostupne podatke s obzirom na sadržaj, ciljeve i razinu obuhvata izvješća te je u te svrhe dužan surađivati s Naručiteljem.
 
Godišnje izvješće o provedbi propisanih mjera praćenja stanja okoliša za zatvoreno i sanirano odlagalište neopasnog otpada “Sarvaš”, Grad Osijek, za 2026. te Godišnje izvješće o provedbi propisanih mjera praćenja stanja okoliša za zatvoreno i sanirano odlagalište neopasnog otpada “Nemetin”, Grad Osijek, za 2026., Izvršitelj je obvezan izraditi i predati dva (2) primjerka konačne verzije, u tiskanom obliku, uvezano u mape formata A4 i u elektroničkom (digitalnom) obliku (na mediju za prijenos podataka – CD, DVD ili drugi prijenosni medij) u pdf formatu, na hrvatskom jeziku i latiničnom pismu, Naručitelju kao vlasniku dokumenta.

Izvršitelj nije ovlašten u javnosti iznositi i prezentirati sadržaj godišnjih izvješća bez suglasnosti Naručitelja.

Ukoliko Naručitelj pri pregledu dovršenih godišnjih izvješća utvrdi da isti sadrže nedostatke nastale krivnjom Izvršitelja, Izvršitelj se obvezuje nedostatke ukloniti u roku od 15 dana, bez prava na posebnu naknadu.

6. ROK PROVEDBE PROJEKTA

Rok izrade za Godišnje izvješće o provedbi propisanih mjera praćenja stanja okoliša za zatvoreno i sanirano odlagalište neopasnog otpada “Sarvaš”, Grad Osijek, za 2026. te Godišnje izvješće o provedbi propisanih mjera praćenja stanja okoliša za zatvoreno i sanirano odlagalište neopasnog otpada “Nemetin”, Grad Osijek, za 2026. je 30. 12. 2026. 

· DINAMIKA PLAĆANJA
· Po izvršenju usluge.


